רכבות 
אתה מסתכל לתוך החושך והרכבת דוהרת.; שמש עולה, שמש שוקעת, שמיים מכחילים, משחרים, מאפירים.; סתיו, חורף, אביב, קיץ.; עצים, רוח, אנשים, כלבים, מרצפות, רחובות, ריח.; מונית עוצרת בחריקת-בלמים, אשה זקנה יורקת על המדרכה.; שקית-במבה צהובה מתעופפת ברוח,; אתה מסתכל מבעד לשתי בועות-זכוכית מיימיות.; הרכבת דוהרת.; כוכבים, מנועים רוטטים, ילדה יפה מפשקת חיוך, מסוממת. ; הרגליים שלך הולכות, עוצרות, מתיישבות.; אתה שותה מים, בירה. מעשן, מתקלח.; קם בבוקר, בצהריים, בלילה.; אתה חולה.; הרכבת דוהרת.; המנועים בוערים, השמיים שותקים.; אתה מתנשף, הימים רודפים אחריך, אתה רודף אחרי הלב שלך,; שפועם מהר מדי, יותר מדי.; הרכבת בוערת. "לאן זה?" : אתה שואל.; והקירות בחדר שלך רועדים. המזרון לא נוח, הצוואר תפוס, הראש שלך מתפוצץ.; עוד רבע שעה, עוד עשר דקות, עוד חמש דקות, ואחרי זה; האיש עם הטרייניג רץ ועוקף אותך מימין כלב משתין על עץ.; אתה ממהר, אתה מאחר.; הרכבת דוהרת.; אתה בועט בדלת של הבית שלך, שלא נפתחת.; אתה אוכל בעמידה, הטלפון מצלצל, אתה נרדם ; המחוגים זזים שבוע, שבועיים, שנה, עשר שנים.; השעון מצלצל, התופים דופקים. החלון שלך נפתח בסערה ודופק בקיר.; אתה מתעורר, קם, בולע כדור, מתקלח, מצחצח שיניים, נתקע במקרר, שחוסם את המעבר. הטלפון מצלצל.; סחרחורת, חוסר-יציבות, הפרעות בדיבור, פריחה בעור, בילבול, עייפות, חולשה מוגברת, שינויים בהתנהגות. שינויים במזג-האוויר, רוח קרה, גשם מגעיל, אנשים מכוערים, בחורות יפות, חזה גדול, רומני שיכור מגולגל בשמיכת-פוך פרחונית, מגולגל על המדרכה.; קלונקס 0.5 מ"ג טבליות. כל טבליה מכילה CLNAZEPAM.; פבוקסיל 1nk0qe0qmco0vgpqtkju11לטיפול בדכאון ובהפרעות-תפקודיות.; המאופיינות במצבי-רוח ירודים ובהפרעות פסיכומטריות.; לטיפול בתסמונות טורדנות-כפייתית.; גשם, שמש קרה, מדרכה רטובה, עיניים חלולות מאיימות.; משחקי-וידאו, מכוניות מתנגשות, שמנת להשמנה, חתול שחור,; אוטובוס מאחר, נהג מונית חרמן, חברים טובים, כלבים נובחים.; חתול שחור מיילל מתחת לרגליים שלך.; שתיים בלילה אתה לא נרדם, אתה מתכסה בשמיכה,; אתה דוחף את השמיכה, אתה מניח אתה הראש על הכרית; והיא כמו אבן קרה.; אתה מסתובב, מתקפל, מתמתח, ולבסוף קם ומעשן סיגריה.; אתה מדליק אותה מתנור-החימום. החתול כבר נרדם על הספה לידך,; שחוסמת את המעבר ואת הדלת.; אתה חושב לצאת החוצה, אבל קר מדי וחשוך מדי.; חודש שאתה כבר לא עובד.; אתה פוחד,; אתה פוחד מהפחד.; אתה פוחד לפחד מהפחד.; אז אתה מדליק את הטלוויזיה שלך בלי קול, שלא יקום השותף שלך,; שבקושי ישן. שרק לפני שבועיים השתחרר מאברבאנל, והוא חבר שלך כבר מגיל תשע.; היום הוא נפרד מהחברה שלו בפעם הרביעית, אבל הפעם הסופית.; והוא חיוור והוא בולע כדורים.; הוא מסתכל עליך ומבקש עצה, אתה רוצה שהוא יישן.; גם אתה רוצה לישון, אבל לא יכול.; אז אתה כותב, לפחות שיהיה על הדף, שתוכל לקרוא מחר בבוקר,; שתתעורר בשירותים, אחרי הסיגריה והנס-קפה, שתמיד עושים טוב לבטן בבוקר,; שיהיה מעניין, שלא הכל הולך לאיבוד בזמן הזה, שחולף לאט מדי, בזמן האחרון, בימים האחרונים, בשעות האחרונות, בדקות אלה ממש.; אל ייאוש, יהיה טוב, אתה אומר. אתה מבלף, אתה משקר.; אין לך מושג, כלום, נאדה. כמו סרט רע עם סאונד גרוע ותסריט עלוב.; הים רע בחושך. מזל שיש מנורות, מזל שיש סיגרית שמפיגות את הבדידות,; זה הבית הזה. זה הקירות האלה, והמכנסיים של המשוגעים שתלויים על הקיר,; אני אומר לכם, אבל יהיה טוב,; אני בטוח.; 